**2 тур 2016-2017г.**

1. *Балҡый – тамыр, “балҡ”.*

 *Белмәйһегеҙ – тамыр, “бел”.*

*Шатланам – яһалма, нигеҙ ҡылым. “шат” сифатына “лан” аффиксы ҡушылған.*

*Ырғыймын – тамыр ҡылым.*

*Ҡанатланам – яһалма, “ҡанат” һүҙенә “лан” аффиксы ҡушылған.*

1. ***Яҡшы***– (й а ҡ ш ы) – 5 өн, 4 хароеф, 2 ижек.

Я хәрефе 2 өндө белдерә: (й) – яңғырау тартынҡы, парһыҙ, талғын.

(а) – ҡалын, алғы рәт һуҙынҡыһы, баҫымһыҙ, иренләшмәгән.

(ҡ) – һаңғырау тартынҡы, парлы.

(ш) – һаңғырау тарт., парһыҙ.

(ы) – ҡалын һуҙынҡы, алғы рәт, баҫымлы, иренләшмәгән.

1. ***Эшләпә, арыш*** – протеза күренеше. Башҡортса әйтеүҙе еңелләштереү өсөн рус һүҙҙәрендә өҫтәмә һуҙынҡы әйтелә.
2. Баҫымһыҙ ижектә һуҙынҡы бөтөнләй юғалһа, ундай күренеш **редукция** тип атала. Мәҫ. Бүр(е)кем, хал(ы)ҡым.
3. “*Уҡыйне, икалған, баралмай”* – элизия күренеше.
4. *А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?*

(ябай, бер составлы, эйәһеҙ, тарҡау, хәбар, хәл әйтеме айырымланыуы менән ҡатмарланған).

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

(ҡатмарлы синтаксик төҙөлмә, ҡатнаш ҡушма һөйләм).

1. ***Даръя*** *– “океан, ҙур һыу ятҡылығы”. Бер мәғәнәле, тура мәғәнәлә, ғәрәп теленән үҙләштерелгән, пассив ҡатлам һүҙе, иҫкергән һүҙ, хәҙерге ваҡытта “океан” һүҙе менән йөрөтәләр.*
2. *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

**(ваҡ.һ), (ваҡ.һ), [баш һ]. Күп эйәрсәнле ҡушма һөйләм.**

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

**(теҙем).**

1. ***Даръя (океан), һабаҡ (дәрес), буға*** (тәкә) – архаизмдар.
2. ***Күҙе маңлайына менде*** – фразеологик берекмә.
3. ***Аҡһыл*** һүҙендә **-һыл** – сифаттың аҙһытыу дәрәжәһен белдерә.
4. *һайын – төп килештәге исем менән килгән.*
5. *Йәштәр, тыуған ер матурлығына һоҡланып, оҙаҡ-оҙаҡ алыҫтарға күҙ ташлап тынып торҙолар. (айырымланған хәл әйтеме өтөрҙәр менән айырымланған).*

А) Ҡурҡаҡтың күҙе дүрт була. (хәл)

Б) Биш бишең (эйә)– егерме биш (хәл) була.

В) Беҙ ҡайтҡанда төнгө өстәр (эйә) ине.

Г) Бындай матурлыҡты үҙ ғүмеремдә беренсе тапҡыр (хәл) күрәм.

Д) ***Беренсенән,(инеш һүҙ)***  мин уны күрергә теләмәйем.

Е.) Нәҡ илле ике (аныҡлаусы) йыл әүәл беҙ бына ошолай табыштыҡ.

Ж) Берәүҙәре (эйә) уйландыра, икенселәре (эйә) хыял донъяһына әйҙәй.

15. Башҡорт яҙыуы **фонетик** принципҡа нигеҙләнгән: нисек әйтелә, шулай яҙыла.

16. Текстағы геройҙарҙың телмәр үҙенсәлектәре яҙма телмәрҙә йылҡысылыҡ кәсебенә бәйле терминдарҙың бирелеше менән сағылдырылған. Текстың функциональ-семантик төрө – тасуирлау.

17. П**араллель бәйләнеш тип атала.**

18. Текстың стиле –публицистик. Уның төп үҙенсәлектәре – гәзиттә сыҡҡан хәбәрламә, халыҡҡа яңылыҡты хәбәр итеү.

*19.* Историзмдар: яһаҡ, баяр, кенәз, ялпы, тархан, кантон. Архаизмдар: мәҙрәсә, шәкерт, әләм, заң.

*20.* Русса тексты тәржемә итеп, Һандарҙы дөрөҫ ҡулланып яҙығыҙ.

Өфөлә беренсе трамвай бер мең туғыҙ йөҙ утыҙ етенсе йылда сығарылған. Тәүге трамвай юлы туғыҙ километр тирәһе оҙонлоҡта булған.

Ҡаланы бөтәһе ун өс трамвай вагоны хеҙмәтләндергән.

Өфөлә тәүге троллейбус бер мең туғыҙ йөҙ алтмыш икенсе йылда барлыҡҡа килгән. Маршрут берәү булған – Дуҫлыҡ монументынан алып ауыл хужалығы институтына тиклем.